Antes de González Guzmán, la fabla d'Aragüés y Aísa nomás la heban estudiau brevement Jean-Joseph Saroïhandy, Alwin Kuhn y William Dennis Elcock. Dimpués d'él, lo lugar d'Aragüés estió localidat d'enqüesta pa fer l'Altlas Lingüístico y Etnográfico de Aragón, Navarra y la Rioja (ALEANR) entre 1978 y 1983. A más cal contar con la obra de poesía popular de José Gracia Expósito (1899-1981), que ye escrita en l'aragonés que se fablaba en Sinués, lo lugar d'él.